Hei, Sid Roth tässä.
Tervetuloa maailmaani, joka on luonnollisesti yliluonnollinen.
Vieraani ei ollut koskaan nähnyt näkymättömään maailmaan, -
mutta kun hän koki järkyttävän ilmestyksen, -
näkymätön maailma muuttui hetkessä näkyväksi.
Nyt hän pystyy jakamaan tätä lahjaa muillekin.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Brian Guerinista tuli Messiaaseen uskova opiskeluaikoina.
Hän tiesi, että oli olemassa jotain enemmän -
ja kaipasi kipeästi merkittävää kokemusta Jumalan kanssa.
Ensin hän ei kokenut yhtään mitään, mutta sitten yhtäkkiä tapahtui jotain.
Brian, kutsut sitä haukkahetkeksi.
Miksi me ihmiset tarvitsemme sen, että tapahtuu jotain, -
joka avaa meidät Jumalan läsnäololle, eli meistä tulee normaaleja?
Tarkoitan normaaleja Raamatun määritelmän mukaan, -
ei normaaleja uskonnon määritelmän mukaan. Valitettavasti siinä on ero.
Niin on. Aloin nähdä sen Raamatussa.
Mooses oli vain pelkkä appensa lammaspaimen, -
kunnes hän näki palavan pensaan, ja Jumala muutti hänen elämänsä.
Gideon kohtasi Jumalan enkelin puun alla, ja hänen elämänsä muuttui.
Joosua kohtasi Jumalan sotajoukkojen päällikön.
Tuossa elämäni vaiheessa huomasin, etten ollut kokenut mitään tällaista.
Aloin etsiä Jumalaa, ja se johti tuohon haukkakokemukseen, -
ja elämäni muuttui täysin. - Mitä tapahtui?
Olin konferenssissa Dallasissa, Texasin osavaltiossa.
Kuvittelin saavani jonkin kokemuksen kokouksessa, kuten usein tapahtuu, -
mutta Jumala teki sen eri tavalla. Upeat Jumalan miehet ja naiset -
laskivat käsiä ihmisten päälle, ja ihmisiä kaatuili Jumalan voimasta, -
mutta minä seisoin siellä kuin kaktus erämaassa. Ei tapahtunut mitään.
Sama toistui kolmena tai neljänä iltana peräkkäin.
Jumala kuitenkin vuodatti minuun jotakin, kun kädet pantiin päälleni, -
sillä kun konferenssin jälkeen ajoin Dallasista Houstoniin -
isolla valkoisella katumaasturilla noin 120 kilometrin tuntivauhtia -
turhautuneena, koska en saanut haluamaani väkevää kokemusta, -
vilkaisin nopeasti alas, ja kun nostin katseeni, -
valtava haukka kiisi alaspäin aivan tuulilasini edestä.
Oliko autosi siis liikkeessä? - Oli.
Kuulostaa mahdottomalta, ettet törmännyt lintuun ja tappanut sitä.
Ajattelin, että niin tapahtuu. Kunpa olisin voinut kokea, -
että se oli ihana hetki, mutta pelkäsin vain törmäystä.
Se tuli alas niin nopeasti. Se oli noin 60 senttiä korkea, -
ja siipien kärkiväli oli pari metriä. Se peitti melkein koko tuulilasin.
En nähnyt eteeni, mutta näen vieläkin silmissäni, -
että koukatessaan tuulilasini ohi se katsoi minua suoraan silmiin.
Luin myöhemmin, että näillä linnuilla on todella terävä katse.
Ehkä se ajoi hiirtä takaa, kun iso autoni tuli tielle, -
mutta se katsoi minua tarkoituksella.
Kunpa olisin iloinnut siitä, että se oli Herrasta, mutta pelkäsin.
Ajauduin värinäraidan päälle, joka herättää, jos on suistumassa tieltä.
Koukkasin takaisin tielle ja katsoin taustapeileistä, -
makasiko lintu tiellä vai lensikö se pois, mutta en enää nähnyt sitä.
En vieläkään tiedä, mitä tapahtui.
Jatkoin ällistyneenä matkaani Houstoniin.
Sen täytyi olla yliluonnollista. Se ei ollut normaali ilmiö.
Ei. En ole ikinä nähnyt sellaista. Ja siihen liittyi hengellinen tunne.
Joskus tulee sellaisia tilanteita. Se oli ainutlaatuinen kokemus.
Minulla oli vahva tunne siitä, että Jumala oli sen takana.
Noin puolen tunnin kuluttua sain koottua ajatukseni.
Ajoin eteenpäin ihmeissäni. En voinut puhua kenellekään, -
joten kysyin mielessäni Jumalalta, mikä se oikein oli.
Olin rukoillut suurta kohtaamista Jumalan kanssa raamattukoulusta asti.
Et varmasti odottanut lintua, joka täytti autosi tuulilasin.
Ei, odotin jotain muuta.
Ajaessani kysyin siis mielessäni Jumalalta, mikä se oikein oli.
En ehtinyt ajatella ajatusta loppuun, ajoin ison rekan ohi, -
ja sen roiskeläpissä oli kuvia kotkista, joiden siivet olivat levällään.
Ihmettelin, mitä se oikein oli. Kysymyskin jäi kesken.
Olin koko loppupäivän aivan puulla päähän lyöty.
Meni muutama yö, ja aloin nähdä todella selkeitä unia ja näkyjä.
Näin tulevaisuuteen ja rukoilin näkyjen kautta. Se oli hurjaa.
Ennen lähetyksen alkua sanoin, -
että Jumalan läsnäolo käy aina vain vahvemmaksi.
Haluan pyytää, että Ruach ha-Kodesh eli Jumalan Henki -
saa toimia täysin vapaasti. Tule, Ruach ha-Kodesh.
Et ollut kokenut mitään tuollaista ennen, vaan se alkoi yhtäkkiä.
Olen huomannut, että jos joku on todella kohdannut Jumalan, -
sama lahja voi siirtyä muille, kun kokemuksesta kerrotaan, -
jos se on aito ja todellinen.
Voit saada sen lahjan, joka hänellä on, joten avaa henkesi ottamaan vastaan -
Brianin puhuessa. Vuonna 2006 tapahtui toinen tärkeä kokemus.
Vuonna 2006 minut temmattiin uneen.
Haukkakokemuksen jälkeen tällaisista asioista tuli tutumpia.
Unessa näin Jumalan miehen nimeltä William Seymour.
Kuten moni varmasti muistaa, hän perusti Azusa-liikkeen herätyksen.
Sama mies, joka saarnasi laatikko päässä, kunnes Pyhä Henki tuli.
Hän oli suuri sankarini. Luin hänestä raamattukoulussa.
Vuonna 2006 oli kulunut 100 vuotta Azusa-kadun herätyksestä.
Näin Seymourin elämänsä kunnossa. Hänen parrassaan oli harmaata.
Olin mykkänä hämmästyksestä, kun sain puhua hänen kanssaan.
Hän oli järkytyksestä suunniltaan. Sain unesta tärkeän ilmestyksen.
Hän oli levoton ja huolissaan, pudisti päätään ja sanoi: -
"Kunpa vain olisin tiennyt. Olin vain hämmentynyt."
Sen sanottuaan hän kääntyi kohti pelikonetta, -
jossa numerot ja hedelmänkuvat pyörivät kolmessa kiekossa.
Hän veti vivusta, ja peli alkoi pyöriä.
Olin jo etukäteen aivan varma, että sieltä tulisi kolme seiskaa.
Heräsin unesta juuri ennen kuin kiekot pysähtyivät.
Seymourin turhautuminen ja mielentila olivat siirtyneet minuun.
Kysyin Hengeltä, miksi näin tämän, kun herätyksestä oli 100 vuotta.
Pyhä Henki vastasi minulle.
Numero kolme vastaa usein profeetallisesti Henkeä.
Henki sanoi, että uni kuvasi Jumalan seitsemää henkeä.
Hedelmäpeli kuvasi heidän aikaansa.
He eivät nähneet sen täyttymistä, mutta meidän sukupolvemme näkee.
Kun Pyhä Henki sanoi sen, levoton olo väistyi, ja täytyin ilolla.
Uskon, että tämä sukupolvi saa nähdä Jumalan seitsemän hengen täyteyden.
Selvä. Olemme kuulleet Pyhästä Hengestä, -
mutta mitä ovat Jumalan seitsemän henkeä?
Uskon, että ne tarkoittavat Pyhän Hengen täyteyttä.
Se viittaa jakeeseen Jes. 11:2 -
"Hänen ylleen laskeutuu Herran henki, viisauden ja ymmärryksen henki, -
taidon ja voiman henki, totuuden tuntemisen ja Herran pelon henki."
Myös Ilmestyskirjassa Jeesus pitää käsissään Jumalan seitsemää henkeä.
Jeesus vaelsi niiden täyteydessä, ja tämä sukupolvikin saa tehdä niin.
Me todella aiomme tehdä niin!
Kuitenkin vain harvat ymmärtävät nämä Jumalan seitsemän henkeä.
Puhumme niistä lisää myöhemmin, mutta vielä yksi tärkeä hetki.
Jouluaatto 2020. - Aivan. 14 vuotta oli siis kulunut.
Sain uuden kokemuksen Jumalan seitsemästä hengestä.
Minulla oli sukua kylässä, joten en olisi odottanut profeetallista näkyä.
Minut herätettiin kesken unen kello 3.24 aamuyöllä, ja näin...
Olet selvästi profeetta, sillä useimmat tavalliset ihmiset -
eivät sanoisi, että kello oli 3.24. Profeetta kiinnittää asioihin huomiota.
Se on totta. Olen oppinut siihen.
Kello 3.24 Henki avasi minulle näyn, ja näin Herran käden, -
joka koputti voimakkaasti jotain taivaallista kudosta -
kuin herättääkseen sen. Se kutsui seurakuntaa heräämään.
Se hätkähdytti minua. Heräsin ja aloin tulkita näkyä.
Herra sanoi, että se liittyi jakeisiin Ilm. 3:2―4, -
mutta myös neljän vuoden aikajaksoon vuodesta 2020 vuoteen 2024.
Noissa jakeissa Herra käskee Sardeksen seurakuntaa heräämään.
Siellä sanotaan: "Näin sanoo hän, jolla on Jumalan seitsemän henkeä."
Uskon, että lopunajan herätys on tulossa ja ravistelu alkanut.
Herra haluaa sen kautta herättää seurakunnan, morsiamensa.
Se ojentautuu Jumalan seitsemän hengen mukaan, joissa Jeesus vaelsi.
Kun näemme sen, Henki tulee eikä lähde ennen Jeesuksen paluuta.
Jumala liikkuu. Olin mukana Brownsvillen ja Toronton herätyksissä.
Herätyksiä tulee ja menee, mutta uskon, että Jumala haluaa -
olla väkevästi läsnä maailmassa siihen asti, että Jeesus tulee takaisin.
Uskot siis, että vuonna 2020 -
alkoi lopunajan ravistelu? - Olen täysin sitä mieltä.
Jumala on näyttänyt minullekin sen, mistä Brian puhui.
On ollut monia Jumalan Hengen liikehdintöjä, -
mutta ne ovat loppuneet. Tällä kertaa on toisin.
Jumalan Henki ja herätys eivät lähde pois, -
vaan ne, jotka loukkaavat Jumalaa, saavat lähteä. - Kuulostaa hyvältä.
Kohta Brian rukoilee ja vapauttaa näkijän ja profeetan lahjat yllenne, -
jotta voitte toimia Jumalan seitsemän hengen täyteydessä.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Puhuimme Jumalan seitsemästä hengestä. Kerro niistä lisää, Brian.
Ensinnäkin on viisauden ja ymmärryksen henki.
Minusta menora-kynttelikkö on todella kaunis kuva tästä.
Jakeessa Jes. 11:2 mainitaan ensin Herran Henki, itse Pyhä Henki.
Kynttelikön varsi kuvaa Pyhän Hengen täyteyttä. Muut haarat lähtevät siitä.
Ja nämä henget ovat pareittain aivan kuin kynttelikön haarat: -
viisauden ja ymmärryksen henki, tahdon ja voiman henki, -
totuuden tuntemisen ja Herran pelon henki. Yhteensä seitsemän.
Onko sillä väliä, olemmeko yhtä näiden seitsemän hengen kanssa?
Kun emme toimi kaikkien seitsemän hengen täyteydessä kuin Jeesus, -
voimme mennä epätasapainoon tietyillä elämänalueilla.
Parien kuten viisauden ja ymmärryksen tulee olla tasapainossa.
Jos toisesta on puutetta, toinenkin on epätasapainossa. Sanakin kertoo sen.
Jakeessa Snl. 1:7 sanotaan, että Herran pelko on tiedon alku.
Ne liittyvät yhteen. Uskon, että on alkamassa aika, jolloin eksymme, -
jos meillä ei ole ymmärryksen henkeä.
Ilman voiman henkeä olemme heikkoja.
Jos meiltä puuttuu tahdon (englanniksi neuvomisen) henki, -
saatamme kulkea pois Jumalan tahdosta, mikä voi tuhota uskomme.
Sanot, että Herran pelon henki on nyt erityisen tärkeä.
Selitä, mitä tarkoitat sillä.
Kristuksen ruumis kaipaa kipeästi Herran pelon palauttamista.
Mitä tarkoitat pelolla? - Raamatussa se tarkoittaa Jumalan syvää kunnioitusta.
Tutkin tuota sanaa joskus Raamatusta. Kuvittele, että kannat käsissäsi -
arvokasta persialaista maljakkoa. Olet silloin erittäin huolellinen.
Meidän ei tarvitse säikkyä Jumalaa.
Voimme astua rohkeasti armoistuimen eteen.
Mutta kun Herran syvä kunnioitus palaa, tulee suuri sadonkorjuu.
Ilmestyskirjassa enkeli lentää taivaan halki julistaen: "Pelätkää Jumalaa!"
Apostolien tekojen luvuissa 2 ja 5 sanotaan, että kun Jumalan pelko -
tuli uskovien ylle, ihmeet ja merkit lisääntyivät valtavasti.
Uskon, että kun Herran pelko palaa, näemme jotain ennen kokematonta.
Emme kohtele Jumalaa sillä pelolla ja kunnioituksella kuin meidän pitäisi.
Olen täysin samaa mieltä. Joidenkin mielestä tämä on uskonnollista, -
mutta se on silkkaa Jumalan sanaa. Pidän kovasti jakeesta Hepr. 5:7.
Sen mukaan Jeesuksen rukoukset kuultiin Hänen jumalanpelkonsa takia.
Hän rukoili huutaen ja kyynelin, mutta jumalanpelon takia Häntä kuultiin.
Olen kanssasi täysin samaa mieltä. - Sinulla on ollut unia Herran pelosta.
Näin yhden yliluonnollisen unen tämän asian kääntöpuolesta.
Siitä voi olla apua. Näin, että sininen demonihahmo avasi portin.
Uskon, että se kuvasi yhtä helvetin porteista.
Hän päästi maan päälle sinisiä käärmeitä. Se puhuu eksytyksestä.
Pyhä Henki ilmoitti minulle, että se tarkoitti opetusta "hyperarmosta", -
joka torjuu Herran pelon. Meidän pitää todella varoa tällaisia asioita.
Hyperarmo tarkoittaa juuri sitä, -
että kaikki kelpaa ja mitä tahansa tehdäänkin, se on hyvää.
Ei sellaista löydy minun Raamatustani! Mistä tuo oppi on edes syntynyt?
Hyvin sanottu. Olen nähnyt unia, joissa vihollisen pelko yritti tulla, -
mutta Herran pelko oli väkevämpi. Olemme aina kuuliaisia sille, -
jota kunnioitamme enemmän. Herran pelko pitää meidät vakaina totuudessa.
Janosit merkittävää kohtaamista Herran kanssa.
Miten se muutti sinua? - Se muutti elämäni täysin.
Olen kulkenut kohtaamisesta kohtaamiseen, ja niin sen tulisi olla.
Jakeen Hepr. 11:6 mukaan Jumala palkitsee ne, jotka Häntä etsivät.
Jakeessa Jer. 29:13 sanotaan, -
että löydämme Jumalan, kun etsimme Häntä koko sydämestämme.
Se tapahtui minulle ja avasi Jumalan todellisuuden aivan uudella tavalla.
Katsojien joukossa on ihmisiä, jotka eivät Brianin tavoin -
ole kohdanneet Jumalaa merkittävällä tavalla.
Ette ole koskaan saaneet kokemusta Jeesuksesta.
Tässä ajassa, jota elämme, -
on helppo kadottaa uskonsa. - Olen aivan samaa mieltä.
Sain kuitenkin tärkeän kohtaamisen, kun tulin uskoon Messiaaseen.
Vaikkei minulla olisi mitään muuta, en päästäisi irti Jeesuksesta, -
vaikka minulle annettaisiin tai maksettaisiin mitä tahansa.
Mutta on jotain vieläkin parempaa: -
saada merkittävä kohtaaminen Jumalan kanssa joka päivä, -
vaeltaa Jumalan kanssa ja kuulla Hänen ääntään joka päivä.
Rukoile katsojien puolesta, että syntyisimme uudesti ylhäältä, -
saisimme syntimme anteeksi -
ja voisimme kulkea kirkkaudesta kirkkauteen.
Toistan rukouksen perässäsi. Toistakaa tekin siellä kotona, ääneen.
Jumala, kiitän Sinua yliluonnollisesta läsnäolostasi.
Kiitos siitä, että olet todellinen ja että Sanasi on elävä.
Rukoilen nyt katsojien puolesta.
Tunnustamme, että kuolit ja nousit kuolleista, Herra Jeesus.
"Jeesus, tunnustan että kuolit ja nousit kuolleista.
Pyydän, että tulet elämääni -
ja olet Herrani ja Pelastajani, -
ja saan syntyä uudesti ylhäältä.
Siunatussa nimessäsi, aamen."
Kiitos yliluonnollisista kohtaamisista, Jumala. Ottakaa vastaan Pyhä Henki.
Rukoilen, että unet ja näyt lisääntyvät jokaisen elämässä, -
ja he saavat kokea jumalallisia kohtaamisia, jotka muuttavat heidät -
ja koko heidän elämänsä suunnan. Jeesuksen nimessä, aamen.
Rukoile vielä Jumalan seitsemän hengen vuodatusta, -
koska siihen sinut on kutsuttu.
Haluatteko saada sen?
Entä te?
Minä ainakin haluan! Katso kameraan ja rukoile.
Jumala, kiitämme Sinua Pyhästä Hengestäsi.
Kiitos, että Joelin kirjan luvun 2 mukaan viimeisinä aikoina -
vuodatat Henkesi kaiken lihan ylle. Niinpä rukoilen nyt, -
että tuore Pyhän Hengen kaste tulisi jokaisen meidän ylle.
Ota nyt vastaan Jumalan selkeä, käsin kosketeltava läsnäolo.
Tule, Pyhä Henki. Täytä ja kasta heidät uudesti päästä varpaisiin.
Rukoilen unien, näkyjen ja profeetallisten kuvien lisääntymistä, -
että Laodikean seurakunnan tavoin he voitelisivat silmänsä näkemään.
Jeesuksen nimessä, aamen.
Ja minäkin sinetöin nämä rukoukset Jeshuan nimessä, aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Hei, olen Robby Eddy, entinen vanki ja päihderiippuvainen.
Minulla oli edessä 25 vuoden vankeus, mutta kylmällä sellin lattialla -
ymmärsin ansaitsemattoman armon. Yliluonnollinen matka vapauteen alkoi.
Liity seuraani ensi jaksossa, koska sillä ei ole väliä, kuka olet -
ja mitä olet tehnyt. Ansaitsematon armo voi olla myös sinun.
Kamppaileeko läheisesi sairauden kanssa ilman toivoa paranemisesta?
Vieraani ovat olleet täsmälleen samassa tilanteessa, -
kunnes Jumala paransi heidät dramaattisesti.
He haluavat opettaa sinullekin sen, minkä Jumala opetti heille, -
jotta sinäkin voisit parantua. Ruudulla näkyvästä osoitteesta -
voit nähdä kaikki paranemista koskevat ohjelman jaksot.
Katso ne jo tänään ilmaiseksi. Älä jätä ihmetapaamistasi väliin.
Monet katsojat ovat kokeneet ihmeitä katsoessaan ohjelmaa.
"Olen 23-vuotias. Haluan kiittää Yliluonnollista-ohjelmasta.
Kuuntelen sitä lähes joka aamu.
On hienoa, että olette omistautuneet totuuden etsimiselle ja kertomiselle.
Ohjelma ilahduttaa ja koskettaa minua."
Jos ohjelma on koskettanut sinua, kerro se osoitteessa sidroth.org/praise.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki